text:
KRISIS listrik, nepi ka di Jakarta waé kapaksa kudu giliran dipareuman. Kumaha ari di Cigorowék? Geus aya kana samingguna di Cigorowék mah harénghéng. Peuting mangkukna, basa Aki Juhron datang ka imahna, bet tuluy ngelepek kapiuhan. Tapi kadé, ieu mah lain pédah Si Buruy anu nyeungeut pepetasan di kolong imah Aki Juhron, atawa Si Mélon anu sok pangangguran meuleum céngék dina tapas. Éstuning taya anu apaleun pisan. Malah Nini Uhém ogé, pamajikanana, mani langsung nyusulan Bah Dinta, dukun lepus anu kakoncara téa. Demi ngabéla salaki, Nini Uhém teu maliré kana poékna peuting. Ngingkig baé bari mamawa oncor, bubuhan harita di Cigorowék keur kabagéan pareum listrik.
Aki Juhron kakara éling wanci subuh. Éta ogé lain pédah jangjawokan Bah Dinta anu matih, sabab Aki Juhron mah élingna ogé ukur nyelang ngalaksanakeun solat Subuh. Geus bérés solat mah kapiuhanna dituluykeun deui. Éling-élingna téh basa waktu adan lohor kari lima menit deui. Atuh harita mah langsung baé ditalék ku Nini Uhém. Aki Juhron ogé teu hésé, tuluy nyaritakeun anu jadi cukang lantaran manéhna kapiuhan. Ari masalahna téh nyaéta: Aki Juhron ngarasa reuwas tur antukna prustasi, ku lantaran ucing kadeudeuhna leungit tanpa lebih ilang tanpa karana.
“Ucing-ucing baé dipikiran Si Aki mah! Kajeun teuing sing modar ogé atuh, ngarah rada aman lamun nyimpen lauk dina méja,” Nini Uhém jejebris.
“Na iraha Si Méla maling asin, ninina? Sangkilang bageur pisan Si Méla mah, béda pisan jeung ucing-ucing séjén. Komo jeung ucing garong anu Si Kowi mah,”
“Enyaaa, ari geus leungit rék kumaha? Rék laporan ka pulisi? Atawa rék tahlil?”
“Tuh, da didinya mah teu ngarasakeun pisan kana haté didieu téh. Puguh didieu mah nineung pisan ka Si Méla téh. Unggal peuting ogé apan sok dikeukeupan lamun sare téh. Nikmaaat pisan saré jeung Si Méla mah, teu cara jeung…”
“Teu cara jeung saha siah? Hayoh jawab? Didieu dibandingkeun jeung ucing? Teu sopan pisan siah! Punten, lain lépel!” Nini Uhém rada nyentak.
“Geus atuh ninina, ulah ngajak paséa baé. Moal enya timburuan ka ucing atuh. Mun ka ucing gering mah pararuguh…”
Keur hog-hag kitu, hawar-hawar aya sora tina spéker masigit. Jep, duanana jarempling bari ceulina mani rancung-rancung baé ngadédéngékeun spéker.
“Sodarah-sodarah warga Cigorowék dan sekitarnya… Dina waktos ayeuna, Néng Arin nuju sedih kingkin prihatin, kumargi…”
“Buru atuh umumkeun! Sacara umum atuh, ulah subyéktif!” kadéngé aya anu nyarita rada tarik. Kawasna mah teu pati anggang ti nu keur nyarita kana mik.
“Aéh enya. Ampir baé poho, euy. Para wargi, warga Cigorowék dan sekitarnyah, aya sekilas impo dan kabar terkini anu kacida pentingna. Telah hilang seékor kucing milik Pa Kadus Ukar yang bernama Joni, dan kucing milik Néng Arin yang bernama Isud. Ciri-cirina, rupa hideung pulas bodas totol-totol. Disadana ngéooong. Karesepna ngahakan lauk jeung guramé. Tara ngégél ka jalmi, kajaba ka nu geulis…”
“Geus gandéng, ulah diémbohan ku heureuy sagala rupa. Apan ieu téh masigit, nyaho!” Kitu anu kadéngé tina spéker téh.
Aki Juhron ngahuleng. Kawasna mah ngarasa hémeng alatan Kadus Ukar jeung Néng Arin ogé saruana kaleungitan ucing. Mangkaning ucing manéhna téh dalit pisan jeung ucingna Néng Arin. Kabogohna cenah mah. Nepi ka unggal malem minggu ogé, Aki Juhron mah sok nganteur ulin ucingna ka imah Néng Arin.
“Moal kitu kawin lari mah? Aéh, na kawas jalma baé atuh.” Aki Juhron norowéco sorangan. Tarangna mani kerung-kerung baé mikiran ucingna anu leungit. Perkara leungit ucing téh horeng matak ngageunjleungkeun lembur. Sabab anu kaleungitanana lain Aki Juhron, Kadus Ukar, atawa Néng Arin wungkul. Kaasup ucingna Béh Sarmud, Nini Uti, Juragan Jékong, Mang Éon nepi ka ucingna Bah Dinta anu kakara lahir ogé, sarua leungit tanpa laratan. Geus puguh deui ari sabangsaning ucing anu sok liliaran di luareun imah mah, geus teu katingali ringkang-ringkangna acan. Sasarina mah ucing garong anu buluna hideung meles, sok nangkring di hareupeun imah Néng Arin, siga-siga bogoheun ka Néng Arin tah ucing éta mah. Tapi ayeuna ucing-ucing ngadadak ngariles, teuing kamana.
Budal solat Isya di Masjid Al-Mukhtar, mani langsung réang nyaritakeun perkara ucing anu laleungit. Malah RT Tohél jeung Hansip Baron mah geus bur-ber kaditu-kadieu. Hanjakal pisan Bah Dinta teu walakaya, sabab ucingna ogé sarua leungit.
“Ieu téh raja ucing di Cisaat keur ngarayakeun ulang taun. Numatak ucing-ucing milu ngaramékeun ulang taun raja ucing…” Kitu ceuk Bah Dinta, dukun légéndaris, basa ditanya ku Kadus Ukar. Tapi teu pati didéngé, sabab omonganana teu asup akal.
“Moal kitu aya réinkarnasi…” Aki Juhron rék nyarita, tapi teu kebat, kaburu ditémpas ku Aki Amanta.
“Meunggeus gandéng, reinkarnasi nanahaon. Sidik aya anu maling!” kitu pokna Ki Amanta.
Sabot kabéhanana keur tagiwur kitu, Mang Suéb lulumpatan ka imah Kadus Ukar semu anu rarusuh naker. Mani titarajong sagala rupa, bubuhan sénterna ogé geus méh béak batré. Gok, paamprok di buruan imah Pa Kadus Ukar. Bareng pisan jeung batu batréna anu béak. Atuh sénterna ogé pareum.
“Saha éta?” tanya Mang Suéb.
“Éta saha?” Kadus Ukar malik nanya.
“Aéh, Pa Kadus geuningan. Kabeneran pisan atuh. Kuring téh rék ngabéjakeun perkara ucing,”
“Enya, kumaha, kumaha?” Kadus Ukar mani tibuburanjat.
“Rék percaya, rék henteu, Pa Kadus. Ucing téh ngagunduk di imahna Si Étom anu ngaku-ngaku profésor téa. Kabeneran baé kuring ngaliwat ka imahna. Da éta mah sora ucing mani sahéng. Teuing rék dikumahakeun éta téh,”
“Hayu atuh urang jorag ayeuna kénéh!” Kadus Ukar nyarita bari tuluy ngingkig. Saméméhna nyimpang heula ka pos ronda, rék ngajakan Hansip Baron. Kabeneran pisan di pos ronda téh jalma keur ngagimbung. Bring baé atuh kabéhanana marilu. Leungeunna nyarekel obor jeung rupaning pakarang. Komo Aki Juhron mah mani panghareupna bari jeung ngabar-ngabar pedang pusaka titinggal karuhun. Hanjakal pisan Aki Juhron, kakara nepi ka lebah tanjakan ogé geus kudu dipayang. Teu kuat ku eungap sigana mah, da geus aya kana opat taun katarajang bengék. Kawantu imahna Mang Étom mah rada nenggang ti lembur. Katambah jalanna nanjak deuih.
Anjog ka buruan imah Mang Étom, kabehanana mani ngahégak carapéeun. Bray, panto imahna disorot ku sénter Kadus Ukar. Breh, aya tulisan ngajeblag kalayan atra tur bisa dibaca ku saréréa. ‘ JANGAN DIGANGGU, SEDANG ADA PROYÉK PLTU!’ kitu unina éta tulisan téh. Saréréa ogé tacan aya anu ngartieun.
“Étom, ka luar siah!” Aki Juhron nyorowok bari rénghap ranjug. Ditéma ku nu séjénna mani paheuras-heuras genggerong. Atuh puguh Mang Étom mani tibuburanjat mukakeun panto. Blak, panto dibuka. Gebeg, Mang Étom semu anu reuwas naker.
“Aya naon ieu téh?” Mang Étom ngajanteng dina lawang panto. Panonna ngulincer ka sakur anu keur ngagimbung di buruan imahna.
“Leupaskeun ucing aing! Lamun henteu, dijieun beurit manéh téh siah, Étom!” témbal Mang Suéb. Jadi pangwanianna ari loba batur mah.
“Sabar kélanan…” teu wudu, Mang Étom ogé beuki soak dina kaayaan kitu mah.
“Étom, ari manéh enyaan maling ucing?” Kadus Ukar tumanya rada leuleuy.
“Sanés maling, Pa Kadus. Abdi mah nambut heula sakedap,” témbalna bari neger-neger manéh.
“Ari nginjeum teu bebéja téh, sarua jeung maling, Étom. Heug barina ogé, na keur nanahaon maké jeung ngumpulkeun ucing sagala rupa? Rék dijul atawa rék dikawin?”
“His, sanés pisan, Pa Kadus. Abdi mah teu pati bogoh ka ucing. Apan abdi mah bogohna ogé ka Néng Arin,”
“Ari enggeus, jang naon atuh?”
“Kieu Pa Kadus. Apan di nagara urang téh kakurangan énérgi listrik. Unggal poé kagiliran pareum sapoé jeput, malah aya kalana kabagéan pareum téh sapoé-sapeuting…”
“Tuluy?” Pa Kadus panasaran.
“Muhun, ari ras kana caritaan pajabat PLN, ukur ngawaradul Ongkoh nyebutkeun tanaga listrik nepi ka 2010 aman. Ari kabuktianana? Lembur urang anu pangmindengna kabagéan pareum listrik téh. Ari mangsana urang telat mayar listrik, mani taya ampun pisan, langsung didudut kabelna…”
“Ari hubunganana jeung ucing, naon éta téh?”
“Pa Kadus, ogé ka sakabéh warga Cigorowék. Sakalian baé ku kuring baris dijéntrékeun sajalantrahna. Kuring ngalakukeun ieu téh sabenerna mah pikeun kapentingan saréréa…” Mang Étom nyelang heula ngaluarkeun roko tina tina jero pésakna. Cekrés, diseungeut. Serebung, serebung… haseupna kaluar tina biwir jeung liang irungna, teu kaliwat diselangan ku batuk rada ngéhkéh.
“Nurutkeun para sarjana fisika, ucing téh mengandung aliran listrik anu kacida rongkahna. Lamun buluna digosok ku beusi sapuluh juta kali, pinasti éta beusi téh bakal ngandung daya listrik anu rongkah. Lamun 10 juta kali ngagésék bulu ucing, éta téh bisa nyaangkeun bohlam 75 watt. Matak, kuring téh ngumpulkeun ucing saloba-lobana, ngarah saréréa bisa kabagian listrik. Minimalna saimah bisa meunang 100 watt,” Mang Étom ngarénghap heula rada panjang. Atuh anu ngabandungan ogé jadi panasaran, hayang leuwih écés kana maksud pagawéan Mang Étom.
“Étom, ari singketan PLTU téh naon?” Si Among nyelengkeung.
“Silaing mah, ongkoh sakola, tapi teu nyaho anu kitu-kitu acan. PLTU téh singketan tina ‘Pembangkit Listrik Tenaga Ucing’,” témbalna kalem pisan. Ditéma ku sora ucing ti jero imahna.
Ngadéngé caritaan Mang Étom, saréréa ogé jadi léah. Anu tadina napsu ngagugudug ogé jadi malik muji kana paniatan Mang Étom. Malah Kadus Ukar ogé langsung imut ngagelenyu, némbongkeun paroman anu hégar marahmay. Kaasup, Aki Juhron anu langsung ngasupkeun deui pedang kana jero sarangkana.
“Lamun enya kitu, paniatan Mang Étom kacida mulyana. Kuring, salaku Kadus di ieu lembur, ngarojong pisan kana kagiatan Mang Étom. Malah lamun perelu bantuan tanaga mah, sigana barudak ogé bisa ngabantuan ngagosokan bulu ucing.” Kitu ceuk Pa Kadus, ditéma ku surak, méh sakur anu keur ngagimbung. Mang Dasim nepi ka susuitan sagala rupa.
“Heug atuh, paké baé heula ucing anu kuring. Tapi omat, kudu dianteurkeun deui urutna.” Aki Juhron mairan.
“Tenang, Ki,”
“Emang ogé rido, ucing emang dipaké proyek PLTU. Malah isukan rék manginjeumkeun deui ucing anu minantu. Tapi Emang mah hayang kabagéan opat ratus watt, ngarah bisa nyetél tivi jeung maén PS.” Béh Sarmud embung tinggaleun.
“Enya atuh, sok baé sing jongjon digawé. Keun, keur sarapan mah engké dianteuran ku Néng Arin. Bari…iraha atuh Mang Étom rék ngalamar budak kuring téh?” ceuk bapana Néng Arin.
“Engké baé panginten, saatosna réngsé proyek PLTU.” Témbal Mang Étom semu anu bungaheun. Biwirna mani runya-renyu. Malah mun euweuh sasaha mah kawasna geus ajrag-ajragan. Padahal saméméhna mah, bapana Néng Arin téh sok ngusir manéhna lamun pareng apél ka Néng Arin.
Si Among ngabalieur bari tuluy ngaléos rada rurusuhan. Lamun caang mah, beungeutna bakal katingali mani nyéak beureum lir beusi atah beuleum. Puguh baé, sabab Néng Arin téh sasatna jadi kembang panyileukanna beurang jeung peuting. Kari-kari ayeuna, bapana mani togmol nitah ngalamar ka Mang Étom. Timburuan pisan Si Among téh.
Peuting isukna, kakara ogé rerep perkara Ucing. Lembur Cigorowék geus kariweuhan deui alatan loba anu kaleungitan hayam. Anu matak ngenes mah nasib Mang Bahro, hayam téh mani diangkut jeung kandang-kandangna. Teuing saha jeung teuing naon maksud anu maling hayam téh. Nu eces mah dina poé ahad ogé, di Cigorowék geus euweuh hayam anu ngulampreng hiji-hiji acan. Leungitna sakabéh hayam di Cigorowék téh mareng pisan jeung ngilesna Si Among.
Opat poé ti harita, Néng Arin nampa surat ti Si Among. Ari eusina suratna: “Néng Arin anu dipicinta kalayan nyata… hapunten akang tos ngageunjleungkeun lembur. Saleresna, akang pisan anu nambut hayam ti urang Cigorowék. Sumpah, teu gaduh niat maling. Ari tujuanna, akang téh hoyong nyobian ngayakeun percobaan PLTA (Pembangkit Listrik Tenaga Ayam). Hanjakalna ékspérimén akang téh gagal total. Basa bulu hayam digosok ku jidar, tétéla henteu ngadatangkeun daya listrik. Akang bingung. Mangkaning hayam teu kaparaban, seueur diantarana anu teu raraoseun. Ahirna, hayam téh ditungtutan wé dipeuncit hiji-hiji tug dugi ka séépna. Ayeuna jadi seueur daging hayam. Akang bingung, ieu daging hayam téh kedah disaté atanapi didamel opor? Upami teu kaabotan mah, bada magrib diantos di caket sasak Ciméndong. Wayahna bantuan akang mangmasakeun ieu daging hayam. Keun engké akang nu ngicalanna mah. Urang nabung kanggo engké nyorang hirup rumah tangga…”
Kitu cenah eusi surat téh. Teu diréngsékeun macana. Néng Arin unggut-unggutan bari ngagegerentes… “Mangga… Kang Among…”
Bada Magrib, Néng Arin rerencepan muru ka sasak Ciméndong. Tapi henteu sorangan, da dianteur ku Hansip Baron anu ngajingjing borgol.***


c: text/html

text:
tambihan-on Ieu pikeun maranéhanana anu sunda teh simulasi hardcore, hartina ku nu yén anjeun teu bisa ngamimitian mesin tanpa ngabogaan kahiji maca jeung dipikaharti manual teh. Gunana pikeun ngundeur lamun teu daék pikeun investasi ngarti kumaha eta karya. Prosedur jeung fitur kabina virtual anu sarua jeung pamadegan nyata MIG-21 MF. pak ieu ngawengku sora 100% nyata, leuwih repaints jeung VC éndah. Modél luar ogé dipigawé pisan ogé. Pikeun FSX-SP2 atawa Akselerasi.
Pikeun nyokot-off eta sasaena boga hiji tingkat panutup jeung motong maximum.
Manual Inggris: Nu manual kaasup pak ieu di Czech, kumaha oge, Rikoooo geus kapanggih hiji ditarjamahkeun ku Lukasz Kacprzykowski. Ngundeur eta di handap
Nu Mikoyan-Gurevich MiG-21 nyaeta jet bajoang Soviet ogé dipikawanoh ku kode Fishbed NATO. Ieu jet nu produk sadaya waktu, jeung leuwih salinan 11,000.
Pohara kuat sarta lincah, nu MiG-21 nyaeta kitu teu pisan lila di ngempur jeung AIDS éléktronik ka pituduh, sahingga hiji "kapal terbang pilot", hasil beurat gumantung kana kaahlian ngempur tina dimungkinkeun. Najan kelemahan anak, eta pohara populér: ongkos anak rélatif low geus diaktipkeun loba gaya hawa geus bajoang supersonic kahiji maranéhanana.
Presentasi video ti anggota Fox 4 of Rikoooo
Mimiti nepi prosedur
prosedur ngapung dasar
video amatir pikeun ngamimitian nepi mesin jeung Air Ténjokeun (real)

robotstxt: allowed

filter: keep


text:
Serba Serbi Tujuhbelasan
"Heueuh euy..komo mun ningali nasib urang salaku patani,keur mah sawahna meledug kagaringan,harga gemuk jeung obat ngawang ngawang, hasilna mun dijual celeketek teh teu sabaraha, boro boro bisa nyakolakeun anak urang ka perguruaan tinggi anu ngaliwatan jalur husus, jeung modal nyawah deui ge can tangtu !" sambung mang Sarkim bari ngalintingkeun daun kawung keur ududeun.
Enya ra' yat leutik mah ngan ukur bisa murukusunu, teu bisa walakaya ningali kaayaan kitu teh, tapi najan kitu ge teu weleh ari ngareuah reuah agustusan mah sarumanget keneh, unggal desa paeuyeub euyeub aleutan, paloba loba gotongan jampanna, paalus alus kreasi senina, papinunjul pinunjul dina prestasi olah ragana, ngaleut ngeuhkeuy ngabandaleut mapay mapay jalan desa,tepung ngalingkung kaalun-alun.
"Nya ku saha deui atuh mun teu dimeriahkeun ku arurang mah!" ceuk mang Karna anu kabagean nanggung jampan anu ngajeblag aya tulisan " Perhatikan nasib petani!"
"Heueuh da pamohalan pajabat mah daekeun nananggung jampan anu sakieu beuratna, mana moreret panas deuih !" tempas mang Ono bari ngelapan kesangna anu nyuruluk murag kana tulisan jampanna anu unina " Iraha jalan kalembur uing diaspal ?"
Sorena di unggal pilemburan sok diayakeun rupa rupa perlombaan kayaning, maen rebutan, balap karung,goyang Inul jrrd. Kitu deui di lemburna si nini gujrud yen sinini unggul dina lomba balap karungna.
" Edun euy sinini, teu nyangka bisa nyerepet kitu leumpang dina karung!" ceuk siaki muji sinini,atuh puguh we liang irung sinini ngadadak rebeh.
"Puguh ieu teh gara gara karungna aya beuritan, pas ngelengkah santok deui santok deui bujur nini digegel, karuhan lumpat nini beuki tarik!" jawab sinini
"Oh kutan kitu !" ceuk siaki bari ngaheheh
"Tah ari tadi aki pasangan jeung saha waktu lomba goyang Inul ?" tanya sinini
"Har nya teu sidik kitu....apan aki teh pasangan jeung si Odah anu karek dua bulan pepegatan !"
"Hmhh..raos nya pageye geye jeung randa ngora ?" ceuk sinini bari jejebris
"Tong cembekur kitu atuh ni..puguh tadi teh aya kasalahan teknis sugan teh balon anu dipake ganjel dada aki jeung dada si Odah teh can bitu, ku aki teh terus we di goyang ari pek teh geuning nu genyal teh gunung na angen angena si Odah !"
"Bedull...paingan atuh laguna geus eureun ge hayoh wae ngariyed !" sinini jebi.
"Geus ah tong kapapanjangan...eh ari tadi kunaon nini ngadadak ngajerit bari meumpeun carang ?"
"Hiihh...mun inget kanu tadi sok ginggiapeun keneh !" sinini bibirigidigan
"Nya ningali naon atuh ?" siaki panasaran
"Eta waktu si Juha ngilu maen rebutan, tihandap kolorna aya nu ngarawel, atuh puguh we jeroan si Juha ngaburahol hihhh !" ceuk sinini bari bibirigidigan keneh.
"Geuning make meumpeun carang sagala ?"
"Hayang sidik we..naha gedean mana jeung cocoan sinini ?" (SR).


text:
1 Januari
1 Januari nyaéta poé ka-1 dina sataun
Daptar eusi
Kajadian[édit | édit sumber]
- 45 SM - Kalender Julian munggaran kalaku.
- 404 - Pakalangangladiator nu pamungkas diayakeun di Roma.
- 630 - Nabi Muhammad katut bala tentarana naklukkeun kota Mekkah ku cara damai.
- 1763 - Abraham Lincoln, Présiden ka-16 Amérika Serikat mroklamasikeun émansipasi rasial.
- 1801 - Panimuan 1 Ceres, asteroid nu mimiti kapanggih.
- 1912 - Taiwan didéklarasikan jadi hiji nagara.
- 1915 - Pausahaanfarmasi kawentar ti Jerman, Bayer, nyieun aspirin dina wangun tablét, sanggeus saméméhna dunya kadokteran ngagunakeun wangun puyer. Felix Hoffman, ahli kimia Jérman, nu digawé di Bayer, manggihan formula pikeun ubar éta nu satuluyna dingaranan Aspirin, ubar pikeun ngaleungitkeun rasa kanyeri nu pangkawentarna di dunia.
- 1916 - Getih mimiti geus bisa diteundeun tur ditiiskeun bisa digunakeun pikeun transfusi darah. Transfusi nu lumangsung kalawan suksés ieu téh dipigawé ku The Royal Army Medical Corps (R.A.M.C), nu geus ngalakukeun uji coba ti taun 1913.
- 1947 - Perang lima poé lima peuting antara tentara Indonésia ngalawan Walanda di Kota Palémbang.
- 1973 - Britania Raya, Républik Irlandia jeung Dénmark ngagabung di Uni Eropa.
- 1981 - Yunani ngagabung di Uni Eropa.
- 1984 - Brunei jadi nagara anu merdéka sagemblengna.
- 1986 - Spanyol jeung Portugal ngagabung di Uni Eropa.
- 1986 - Aruba merdéka tiCuraçao, tapi masih kénéh boga asosiasi bébas jeung Walanda.
- 1993 - Cékoslowakia jadi dua nagara: Ceko jeung Slowakia.
- 1995 - Organisasi Perdagangan Dunia (WTO) diadegkeun.
- 1995 - Austria, Finlandia jeungSwedia ngagabung di Uni Eropa.
- 1999 - Matauang Euro mimiti digunakeun minangka electronic currency.
- 2002 - Matauang Euro digunakan secara resmi dalam perdagangan di 12 negara anggota Uni Eropa.
Nu babar[édit | édit sumber]
- 1883 - Ichirō Hatoyama, Perdana Mentri Jepang ka-52, 53 jeung 54.
- 1899 - Zainal Mustapa, Pahlawan Nasional ti Tasikmalaya.
- 1935 - Kwik Kian Gie, ahli ékonomi, pulitikus Indonesia.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Kamis, 14 Oktober 2010
Kunaon?
Di Jatim aya 38 kota/kabupaten di Jateng aya 35 kota/kabupaten nu wilayahna mah sarua bahkan leuwih gede dibanding Pasundan (Jabar+Banten) nu ukur dieusi 32 kota/kabupaten. Komo deui rahayatna Pasundan pangreana. Kunaon bisa kitu??? Pasundan mah hese rek mekarkeun diri ku cara otonomi daerah tea. Teu cara nu di wetan Jawa. Mun diitung sakota/kabupaten minimal meunang APBN 1 triliun di Wetan Jawa meunang (Jateng=35 T, Jatim=38T, total 73 T) bandingkeun jeung Pasundan (Jabar=26T, Banten=6T, total 32 T). Jadi teu aneh mun di wetan jawa loba jalan tur hade deuih beda jeung diurang nu masih eta-eta keneh jeung garinjul. Nyieun tol cipularang ge kalakah ngancurkeun alam hungkul. Perguruan Tinggi lolobana di wetan Jawa. Dana pendidikan ti APBN ge loba nu kadinya. Di Pasundan mah rek nyieun kampus negeri ge hese, euweuh patulungna tingali Unsil nagen bae. Padahal rahayat (usia pelajar + mahasiswa loba di Pasundan) tapi kunaon kampus negeri loba di wetan?. Ti jalan kareta ge di jawa mah pabeulit saking ku lobana. Tapi di Pasundan mah angger we teu nambahan rel teh. Ai pangwangunan teh mentingkeun lobana penduduk atawa mentingkeun kadeukeutan jeung pangawasa. Pasundan ge nu deukeut teu digugu komo nu daerah nu jauh (Su,matera,Kalimantan,Sulawesi,Maluku,Nusa Tenggara jeung Papua) pasti teu diculkeun bae. Kunaon tah masih keneh kieu? Meureun pamingpinna masih keneh ti kampung wetan keneh kitu???
ASK-PASUNDAN JAYA


text:
Teks Ujian Pidato Bahasa Sunda ( AL AZKA AULIA AR RAHMAN )
Assalamualaikum wr.wb.
Sadaya puji disanggakeun ka Gusti Allah SWT, Rohmat sinareng salam mugia di curahkeun ka junjungan urang sadaya Nabiyullah Muhammad SAW., para kulawargina, para shahabatna sareng umatna anu satia dugi ka akhir zaman.
Para Hadirin sadaya
Urang sadaya ngayakinkeun, yen sadaya jalmi nalika dilahirkeun estuning bodo, teu tiasa sareng henteu terang nanaon, henteu tiasa nyarios-nyarios acan. Nanging sanaos kitu, jalmi teh dilahirkeun ka alam dunya ngemban tugas ti Gusti Allah SWT janten Khalifah (Pamimpin) di alam dunya.
Para Hadirin sadaya
Jalaran tugas urang sadaya salaku Khalifatulloh, tangtosna urang sadaya kedah mempersiapkeun diri urang ku elmu anu manfaat, margi pami urang bodo tangtos dunya teh bakal ancur.
Para Hadirin sadaya.
Salami genep taun urang sasarengan nyukcruk elmu dina raraga nyumponan kawajiban urang kaluar tina kabodoan. Tangtosna dina salami urang sasarengan seueur pisan dina tata ucap, sikap laku lampah pribados anu teu saluyu sareng manah para wargi sadaya pribados bade neda sing hapunten tina samudaya kalepatan lahir sinareng bathin. Terutami ka bapak guru anu salami ieu parantos ngabimbing abdi sadaya, mugia kasabaran sareng kaikhlasan bapak salami ieu kengeng pangwales ti Allah SWT ku pahala anu berlipat ganda. Amin
Salajengna dina raraga perpisahan ieu abdi sadaya neda pidua tinu janten sepuh mugia abdi sadaya sing dijantenkeun jalmi anu sholeh/sholehah, manfaat kanggo umat, salamet dunya akherat..amin ya Robbal alamin
Akhirul kalam, hayu urang tingkatkeun tekad urang kanggo tholabul ilmi kanu langkung luhur disarengan ku niat ikhlas karena Allah supados Barokah pinuh ku rahmat Allah SWT.
Saninten buah saninten
Saninten di kalapaan
Hapunten abdi hapunten
Tina samudaya kalepatan
Billahi fie sabilil haq.Wassalamualaikum Wr.Wb.
Incoming search terms:
- teks ceramah bahasa sunda tentang ilmu
- Teks ceramah bahasa sunda
- teks ceramah bahasa sunda tentang puasa
- ceramah bahasa sunda tentang puasa
- pidato bahasa sunda tentang ilmu
- Contoh pidato bhsa sunda tentang Ilmu
- pidato cari ilmu basa sunda
- text ceramah sunda tentang ilmu
- pidato sunda ilmu
- pidato sunda keutaamaan ilmu


text:
Lies Tjandra Kancana Sudarma
:
Carponpis ku Lies Tjandra Kancana Sudarma
:
" KURING MAH HENTEU"
:
Si Ujang keur maen bal di hareupeun imahna jeung si Udin,si Ujo, si Iding. Unggal haus mnehna balik heula, Muka tudung saji, Nyokot hiji horeng hui,belewek, terus lumpat deui kitu jeung kitu we bulak-balik. Indungna niat ngirim goreng hui jeung cikopi ka salakinan nu keur macul di kebon pipir imah. Barang muka tudung saji manehna reuwas da dina piring teh ngan dieusi goreng hui sakeureut deui, Tapi da euweuh sasaha? pek manehan kukulutus: 'Ih sugan ku Jurig !!!
Pok aya nu ngagerendeng sorana serak matak murinding bulu punduk ;" Da Kuring mah henteu....!" Indung si Ujang ngajerit bari lumpat....


text:
Eka Gandara Wk
Teu hade nyebut putus asa mah. Tapi da kumaha atuh, ihtiar mah geus beak dengkak. Tatamba geus kaditu geus kadieu,teu cageur keneh wae. Kabeneran panggih jeung sobat dalitna, urang lembur tonggoh. "Kunaon On siga aya nu dipikiran ?" ki sobat nanya si Oon. "Puguh enya, mikiran panyakit teu cageur cageur. Tatamba mah geus ka kulon geus ka wetan, geus ka kudul geus ka kaler. Teu sirikna unggal dokter unggal tukang ngubaran geus dicobaan, tapi ieu panyakit haram jadah teu cageur cageur". Sobat si Oon ngarenghap siga nu milu prihatin ka si Oon, tuluy nyarita "Di lembur tonggoh aya kolot nu biasa ngubaran panyakit kitu mah"........Gancangna carita si Oon geus aya di imah tukang ngubaran tea. Hiji kolot nu katempona pinuh ku wibawa tur sidik permana tingal."Bagea Ujang, bagea sumping. Katempona siga siga aya nu dipimaksud. Aya naon Jalu.....? Rek tatamba, nya ? Kunaon Jalu ?" Si Oon tungkul teu wani neuteup pameunteu si Kolot. " Sumuhun aki,....... abdi teh B u r u t ". cek si Oon singet pisan. " Hmm burut......terus kumaha ?" cek si kolot. " Sumuhun numawi kadieu teh..... hoyong sae, aki...." cek si Oon deui. "Eueueuh....., hoyong sae nya ? Gampang atuh, ke dagoan sakeudeung" walon si kolot bari jung nangtung, sup ka kamarna.....Teu kungsi lila kaluar bari song ngasongkeun minyak jeung wedak ka si Oon. "Tah kieu, olesan sing rata nu burutna ku minyak, sanggeus rata wedakan sing rada kandel. Tuluy poyankeun unggal isuk-isuk. Insya Allah sae......" sanggeus nganuhunkeun si Oon mulang. Ti harita unggal isuk-isuk si Oon ngalaksanakeun pituduh si kolot tea. Unggal isuk-isuk "moyankeun" nu geus meunang ngolesan minyak jeung geus diwedakan tea. Enya, moyankeun burutna.....! Sapoe dua poe, minggu geus tepung minggu malah geus aya tilu bulanna "si burut" teu cageur keneh. Ambek nyedek tanaga midek, si Oon ngajorag si kolot tukang ngubaran tea....."Ari sugan teh heueuh tukang ngubaran jago, tukang ngubaran ces-pleng.Geus aya tilu bulanna, geuning Burut kuring teu cageur keneh !" si kolot molohok, terus nyarita"Har ari Ujang,......kapan harita ceuk Ujang hoyong SAE.....lain hoyong cageur.....!"***


text:
Kosovo
- Pikeun kagunaan lian, tempo Kosovo (disambiguasi)
Kosovo (basa Albania: Kosova atawa Kosovë, basa Sérbia: KocoBo, alihaksara: Kosovo, basa Turki: Kosova) mangrupa hiji nagara républik nu sacara de facto merdika, aya di beulah tenggara Éropa. Saméméhna, Kosovo mangrupa hiji propinsi di Sérbia dina administrasi PBB, tapi dina 17 Pébruari 2008 Kosovo ngadéklarasikeun kamerdikaan ku cara sapihak. Déklarasi ieu teu disatujuan ku Sérbia, tapi didukung ku nagara-nagara Kulon. Ibu kota Kosovo nya éta Priština. Kamerdikaan Kosovo geus diakuan resmi ku rupa-rupa nagara, di antarana Albania, Amérika Sarikat, Britania Raya, Perancis, jeung Turki. Nagara nu nolak kamerdikaan Kosovo di antarana Républik Rahayat Cina, Rusia, jeung Sérbia.
Kosovo minangka tempat papaséaan wewengkon nu masih lumangsung antara pamaréntah Sérbia jeung padumukna nu mayoritas mangrupa étnis Albania. Basa diwangunna Yugoslavia, Kosovo minangka propinsi ti Sérbia kalawa status Daérah Otonomi Husus. Tapi ti Perang Kosovo, geus dina pangawasan PBB salaku hiji protéktorat.
Kamerdikaan[édit | édit sumber]
Dina kaping 17 Pébruari 2008 Kosovo merdikakeun soranganna ti Sérbia. Kosovo geus mapay jalan nu panjang ka merdikana. Usaha kahiji dina taun 1990 gagal ku sabab ditarajang Sérbia. NATO nu dipingpin ku Amérika Sarikat ngusir Sérbia kalawan panarajangan udara dina 78 poé. Kosovo teras aya dina lindungan PBB jeung NATO. Usaha kamerdikaan Kosovo ayeuna miboga dukungan méh sapertilu nagara-nagara Uni Éropa jeung Amérika Sarikat. Sérbia ambek pisan kana Amérika Sarikat nu ngakuan kamerdikaan Kosovo nepi ka mulihkeun duta ageungna nu nugas di Amérika. [6]
Catetan jeung réferénsi[édit | édit sumber]
- ↑ "CIA World Factbook".
- ↑ "Population estimates for Kosovo July 2011". Census 2011. Kosovo statistical office. Diakses pada 3 Juli 2011.
- ↑ a b IMF: Kosovo PPP
- ↑ CIA: Kosovo
- ↑ "Kosovo". International Monetary Fund. Diakses pada 30 April 2011.
- ↑ "Dubes Serbia untuk AS Diminta Pulang dalam 48 Jam". Diakses pada 23 Pébruari 2008.
Tempo ogé[édit | édit sumber]
Tumbu kaluar[édit | édit sumber]
- Atlas Kosovo Wikimedia, ngandung peta ngeunaan Kosovo.
- New Kosova Report - Kosovo News and Views Portal
- the official webportal of Tourism in Kosovo


text:
Statistika démografi
Di antara data-data nu perlu dipimilik ku pamingpin nasional nyaéta statistika démografi populasina. Catetan kalahiran, kapapaténan, kawin, imigrasi jeung émigrasi, sarta sénsus régulér populasina bisa nyadiakeun informasi nu jadi konci dina nyieun kaputusan ngeunaan kawijakan nasional.
Ringkesan data nu mangpaat pisan di antarana piramida populasi, nu nyadiakeun data ngeunaan sebaran kelamin jeung umur populasi dina wanda grafik nu basajan.
Ringkesan séjénna disebut tabel kahirupan. Tina cohort jalma-jalma nu lahir dina taun nu sarua, urang bisa nyusud sarta ngagambarkeun pangalaman hirup ti lahir nepi ka pupusna. For a given cohort, the proportion expected to survive éach yéar (or decade in an abridged life table) is presented in tabular or graphical form.
Nisbah lalaki jeung awéwé dumasar umur nunjukkeun balukar tina béda laju mortalitasna.
Sumber rujukan[édit | édit sumber]
- Demographic statistics, ti Wikipédia basa Inggris, disalin ping 3 Séptémber 2004.
Tumbu kaluar[édit | édit sumber]
- Keur conto, tempo laporan statistik dina Malta
- Population pyramid
- Life Table


text:
Selamat Datang di blogku, mudah-mudahan tulisan sederhana ini bisa menghilangkan rasa jenuh , bete dan membawa keceriaan dalam mengisi hari-hari yang berat ini (90% Berbahasa sunda)
Wilujeng sumping,.......
hatur nuhun
Kamis, 13 Agustus 2009
Reuni............
(ade yayu kelas 3c) ngabejaan yen barudak rek ngayakeun reuni tapi harita mah teu ngobrol panjang lebar samalah mah teu menta no hape-hapena acan da kalaweur si bungsu ceurik wae bubuhan keur rada hambar budak teh.
teu lila ti harita nya kira2 samingguan torojol wiwi (nu baju koneng ) datang ngabejaan reuni tea
lamun teu salah mah tanggal 9 mei 2009 rek reuni leutik heula. rek ngiluan moal cenah tgl9 teh moal cekeng teh tgl 9 mah aya perlu di kantor desa aya rapat pkk.manehna menta no hape geus meunang mah leos weh manehna indit .dina hiji peuting kuring narima sms ti wiwi yen eusina jadi reuni gede teh tgl 21 mei 2009 poe kemis.
Poe harita teh kuring ijin ka bapana rek reunian jeung babaturan sakola malah manehna nu nganteurkeun tepi ka gerbang sakola oge.
hate ratug ningali buruan sakola teh sok inget jaman katukang mangsa rumaja nu pangendahna
kuring leumpang ret ningali saurang awewe nu sigana mah pantaran kuring ku kuring disidik-sidik tapi tetep weh teu apal manehna ngan ukur manggut kuring imut na hate mah ngomong ."..ih sahanya ? ah lain babaturan ...piraku teu apaleun mun enya teh manehna listingan kuring mah"pikir teh.
leumpang teh terus weh teu iyeuh luak -lieuk da era parada loba budak SMA pantaran kuring baheula keur spg keneh heheheh..... nu keur ngarobrol jeung pada baturna sing caleungir .
gogonjakan.tapi aya saurang budak awewe ngabejaan "Ibu bade reuninya? tanyana .muhun cekeng teh.ih kalangkung tuh itu kelasna..ceuk manehna bari nunjuk ka kelas di deukeut gerbang ..kuring unggeuk nganuhunkeun....
ih...dasar ceuk hate teh nyalahkeun sorangan da tadi teu tatanya kabudak nu loba deukeut kelas eta..enya da ku era tea. kapaksa balik deui bari rada beureum beunget
jog nepi ka hareupeun kelas aya nu ngajak sasalam awewe tapi kuring jujur teu apal kamanehna
eta awewe digamis panjang ,tiung panjang."Lala nya? ceukmanehna ..enya kuring ngajawab daria tapi tetep teu apal saha manehna.punten ieu sahanya ceuk kuring ati2 da bisi disebut sombong
"kuring Salma manehna ngajawab ..oh inget ayeuna mah ieu teh si salma nu baheula mah apal teh ningal rambutna nu kriting sok dibeungkeut hiji.
barang asup kakelas kuring sasalaman silih rangkul jeung babaturan mimitina teh salaman jeung tina,emil,kang asma,enda,A lili,A dede, jsb harita ge babaturan nu sakelas mah nu rada anggang diukna geus ngagupayan wae...tapi dalah dikumaha sasalaman teh dipapay da era kudu ngaliwatan nu lian mah ..kapaksa nu keur ngomong di hareup teh mun teu salah mah kang asma atawa A lili nya kaganggu heula dan kuring datang pandeuri bari jeung biasa awewe mun geus lila teu amprok teh sok gegerewekan...
gep kuring sasalaman jeung budak awewe nu leubeung keuring teu apal arana manehna ge teu apaleun ka kuring .sahanya ceuk manehna kuring ngajawab sakena na "Manohara cekeng teh bari seuri" manehna seuri bohong ketang Lala kelas B ceuk kuring ,kamih ceunah ceuk manehna
heueuhnya ...geus lila pisan jadi paroho deui nya teu pira teu amprok 18 taunan heheh....
kuring muru babaturan sakelas teu burung rame harita nu hook mah ningali hiji batur sakelas nu baheula na mah leutik,kuru, rambutna panjang na....ayeuna eta awakna sagede ehem...tapi moal kalingkap kamanehna mah ningal waosna nu di ratakeun teuing naon disebutna nya kabiasaan daerah sukamandi lamun budakna geus dewasa.ih....sugan mah harita meni resep pisan kasono budal ngan hiji hanjakalna teh babaturan tukang pasea teu datang ,ktelahna si onyon-onyon si heri ketang aran aslina mah nu baheula mah kungsi neundeun harepan ka kuring.
tiap urang kudu ngeusi daftar hadir jeung nulis no telp na tuluy eta kertas teh diphoto copy dibagikeun ka barudak , kulantaran harita teh geus waktuna " maksi"atawa makan siang tea
antukna sarerea musyawarah brul weh sarerea mangkat ka hiji rumah makan ngarana "Pemancingan Ajo" pedah bisa marancing nu dahar didinya mah atawa sabalikna
kuring harita ngilu mobil A lili geus jadi haji si akang teh. (qori International lagee..wow kereen)
kuring salaku
babaturana ngilu reueus ari babaturan sukses teh.
budak tayanan / papatungan ngumpulkeun duit pikeun mayar maksi tea saurang 30rewu sewang geus dahar jeung sosonoan mah brul weh baralik.
kuring ningalian hape sugan aya sms tibapana tapi teu aya geuning cekeng teh
leumpang sorangan bari ningalian hape nu geus reup -reupan da batrena geus lemah
tapi teu karasa aya hiji budak lalaki beda kelas nu ngajak ngobrol ka kuring , kuring ngahaminan weh daria najan teu pati akrab ge da ari karak amprok deui mah tetep weh sono.
manehna ngobrol nanyakeun babaturan nu teu datang nya kukuring di bejaan yen si A teh keur aya perelu ka anu dalah sms nu keur peuting dikirim ku si A ka kuring ditembongkeun kamanehna supaya manehna maca.
leumpang teh ngarandeug da geus kudu pisah jeung manehna...kuring manggut seuri manehna pon kitu deui..tapi manehna ngomong tong poho sms ka kuringnya bari nyebutkeun nomer absen manehna nu aya no hapena..kuring seuri bari ngajawab Insya Allah...ti dinya mah tuluy weh muru wiwi nu ngadagoan da sarua numpak mobil pa Dosen ..nebeng deui wae ah..da hape bet pareum batuna "lowbat".
I don't know why ,since reunian Iwant to meet U...saurna
Goodbye....


text:
Alih Aksara Koréa anu Disampurnakeun
Alihaksara Koréa anu Disampurnakeun atawa Éjahan Basa Koréa anu Disampurnakeun nyaéta sistem romanisasi resmi basa Koréa di Koréa Kidul. Sistem ieu mimitian dipaké saprak 4 Juli 2000 pikeun ngagantikeun sistem McCune-Reischauer (1984).
Fitur[édit | édit sumber]
Sawatara fitur pentingna nyaéta:
- 어 sarta 으 ditulis ngagunakeun dua hurup hirup: unggal eo sarta eu.
- ㅝ ditulis minangka wo sarta ㅢ ditulis minangka ui.
- Hurup mati anu henteu dibiruyungan hembusan ambekan (ㅋ, ㅌ, ㅍ, ㅊ) henteu miboga tanda apostrofi (k, t, p, sarta ch) kawas McCune-Reischauer. Pasangan maranéhanana anu perlu hembusan ambekan (ㄱ, ㄷ, ㅂ, ㅈ) ditulis kalayan hurup-hurup anu disuarakan dina basa Inggris (g, d, b, sarta j). Sanajan kitu, hurup mati anu dibiruyungan hembusan ambekan kasebut ogé bisa ditulis minangka k, t, sarta p waktu mecenghul dina ahir kecap atawa lamun dibiruyungan hiji hurup mati.
- ㅅ sok ditulis minangka s, sarta teu kungsi minangka sh.
- ㄹ nyaéta r saméméh hiji hurup hirup, l saméméh hurup mati atawa dina ahir hiji kecap. ㄹ dobel sok ditulis minangka ll.
Dina dasarna basa Koréa mangrupa gabungan alfabét-alfabét kawas meujeuhnana basa Inggris atawa basa Indonésia.


text:
Parobahan Harti
parobahan harti
Harti dina hiji basa téh mindeng barobah. Aya lima perkara anu jadi panglancar kana robahna harti, nyaéta:
1. Basa mibanda sifat barobah;
2. Dina basa sok aya wangunan samar (vaguaness);
3. Dina basa sok aya wangunan anu mibanda harti (ambigous);
4. Dina basa sok kajadian leungitna dadasar; jeung
5. Ayana struktur léksikal.
Jaba ti éta aya genep faktor panyabab robahna harti, nyaéta faktor: (a) linguistik, (b) sosiologis, (c) psikologis, (d) historis, (e) basa deungeun, jeung (f) pangabutuh kana kecap anyar. Parobahan harti aya sababaraha rupa atawa prosés, kayaning:
a. Ngajembaran (generalisasi)
Ngajembaran nyaéta robahna harti kecap anyar anu ambahanana leuwih jembar batan harti kecap heubeul.
– Bapa harti asalna ‘sesebutan ka salakina indung urang’ ayeuna hartina ngalegaan ‘unggal lalaki kolot tur pantes meunang panghormat’.
b. Ngaheureutan (spesifikasi)
Ngaheureutan nyaéta robahna harti kecap anyar anu ambahanana leuwih heureut batan harti kecap heubeul.
– Sarjana harti asalna ‘jalma nu luhung ku élmu, jembar pangabisa’; ayeuna harti ngaheureutan ‘gelar akademis ti paguron luhur’.
c. Ngaluhuran (ameliorasi)
Ngaluhuran nyaéta robahna harti kecap anyar anu ajénna leuwih luhur batan harti kecap heubeul. Contona:
– Wanita harti asalna ‘sesebutan keur ka sato bikang, robahan tina banita, batina, betina’; ayeuna mah ajénna karasa leuwih luhur batan awéwé.
d. Ngahandapan (pejorasi)
Ngahandapan nyaéta robahna harti kecap anyar anu ajénna leuwih handap batan harti kecap heubeul. Contona:
– Bujang jeung lanjang harti asalna mah ‘sesebutan ka jajaka jeung parawan’; ayeuna mah konotasina karasa leuwih handap nyaéta ‘nu mantu-mantu kana pagawéan rumah tangga; babu’.


text:
"Nyi Upi gé daék
purah nutu purah ngéjo
purah ngasakan baligo
purah calik dina lampit
purah tunggu imah gedé ........"
Ditémbalan deui ku Nini,
"Nyerieun sukuna kacugak ku kaliagé."
Ditémbalan deui ku Aki,
"Aya ubarna
urat guling sampuragé
tiguling nyocolan dagé."
Tuluy Upi téh dijurungkeun ku Nini sina ka Aki. Leumpangna éngké-éngkéan sarta ku batur pada nyarurakan, "Hoyah maling endog! Hoyah maling endog!" cenah.
Gék Upi diuk, ngariung jeung gundukan incu-incu Aki téa.
Geus kitu pok deui Nini jeung Aki patémbalan, cara tadi, nepi ka incu Nini béak kabéh, pindah ka Aki. Aki ngaharéwos ka hiji budak nu panghareupna ngajurungan néang Nini,
kudu diharéwosan:
Nini ka dieu ceuk Aki
Pangmaiskeun tarasi.
Disadiakeun bakakak hayam.
Beuleum hileud pais titinggi.
Gidig budak téh nyampeurkeun ka Nini, sakumaha jurungan Aki téa.
Nini teu daékeun, kalah mugen bari ngajawab, "Ah embung, sieun anjing ........" Telenyeng deui budak téh ngabéjakeun deui Aki. Cék Aki, "Téang deui kadituh Nini téh. Bari béjakeun, euweuh kituh anjingna ogé da dicangcangan." Telenyeng deui budak téh ngaharéwos ka Nini Tapi Nini ngahunted kénéh bari némbal, "Ah embung sieun digogog!" Gidig deui budak téh ka Aki ngabéjakeun Nini nu ngahunted baé. Aki nitah deui, "Paksa baé Si Nini téh, pangmaiskeun tarasi téa kituh. Da anjingna ogé geus dipareuncitan!" Budak ngagedig deui ka Nini. Ari nu séjénna tingbelecet nyarumput, aya nu di pipir leuit jeung ka kolong.
Perubahan akhir : 01/06/2009


text:
KAMPUNG NAGA
WAWACAN MAHABARATA
WAWACAN MAHABARATA
A. Deskripsi Data Wawacan
Kaligrafi Aksara Sunda
http://kaligrafiaksarasunda.blogspot.co.id/2015/10/kaligrafi-aksara-sunda-semanda-sukabumi.htmlhttp://kaligrafiaksarasunda.blogspot.co.id/2015/10/kaligrafi-aksara-sunda-semanda-sukabumi.html
Kaligrafi Aksara Sunda
http://kaligrafiaksarasunda.blogspot.co.id/2015/10/kaligrafi-aksara-sunda.htmlKaligrafi
Carita Siliwangi, Kian Santang Jeung Kembang
Siliwangi geus tilar dunya, henteu tilem, teu robah jadi maung atawa nu mistik lain na. Siliwangi jalma biasa, raja pajajaran, bangsa manusa, nu pernah hirup di alam dunya, mingpin tatar Sunda. Boga batur deukeut ngarana Santang, pamingpin nagri sancang, bangsa jin, lain bangsa manusa, nepi ka ayeuna aya keneh, lain sakti, tapi geus fitrahna sakabeh bangsa jin umurna leuwih panjang.
Biantara Basa Sunda Paturay tineung wawakil kelas XI
BISMILLAHIRROHMAANIRROHIIM
Anu dipihormat, Bapa Pupuhu Dinas Pendidikan dan Kebudayaan Kota Sukabumi,
Anu dipihormat, Bapa Pupuhu Komite Sakola SMAN 2 Kota Sukabumi,
Anu dipihormat, Bapa Pupuhu Komite Sakola SMAN 2 Kota Sukabumi,
Anu dipihormat, Bapa pupuhu Sakola SMAN 2 Kota Suabumi,
Bapa sareng ibu guru SMAN 2 Kota Sukabumi nu kusim kuring dipihormat,
Bapa sareng ibu para sepuh murid-murid anu kusim kuring dipihormat,
sadaya akang-tétéh kelas XII anu ku simkuring dipikareureus tur dipiasih.
Bapa sareng ibu guru SMAN 2 Kota Sukabumi nu kusim kuring dipihormat,
Bapa sareng ibu para sepuh murid-murid anu kusim kuring dipihormat,
sadaya akang-tétéh kelas XII anu ku simkuring dipikareureus tur dipiasih.
Conto Biantara Basa Sunda 9
Assalamualaikum wr. Wb
Asshaduallailahaillalah waashaduanna muhamadar rosulullah. Ama badu
Tipayun mangga urang sami-sami panjatkeun puji sareng syukur ka hadirat Allah SWT. Nu mana dina kasempatan ieu urang sadaya tiasa ngumpul dina kaayaan sehat wal’afiat.
Asshaduallailahaillalah waashaduanna muhamadar rosulullah. Ama badu
Tipayun mangga urang sami-sami panjatkeun puji sareng syukur ka hadirat Allah SWT. Nu mana dina kasempatan ieu urang sadaya tiasa ngumpul dina kaayaan sehat wal’afiat.
Conto Biantara Basa Sunda 8
Puji sareng sykur urang sanggakeun ka Allah anu maha agung dina dinten ieu urang tiasa ngariung patepung lawung, salawat sareng salam mugi tetep ngocor ka kanjeung Nabi Muhammad SAW sareng ka kaluwargina katut kopara sohabatna anu gaduh kamuliyaan, teu hilap ka sadaya umatna…Amin..
Conto Biantara Basa Sunda 7
Assalamu’alaikum w. w.
Ibu guru anu ku simkuring dipihormat. Teu kalangkung rerencangan sadayana. Langkung ti payun, mangga urang sami-sami muji syukur ka Gusti Nu Mahaangung, margi mung barokah sareng rohmat mantenna urang tiasa ruing mumpulung dina kasempatan ieu.
Conto Biantara Basa Sunda 6
Assalamualaikum wr wb
Langkung tipayun urang panjatkeun puji sinareng syukur kailahiirabbi nu mana kalayan hidayah sareng inayahna, urang sadaya tiasa kempel dina ieu tempat kalwan dina kayaan sehat walafiat.
Para wargi anu ku simkuring dipikahormat.
Langkung tipayun urang panjatkeun puji sinareng syukur kailahiirabbi nu mana kalayan hidayah sareng inayahna, urang sadaya tiasa kempel dina ieu tempat kalwan dina kayaan sehat walafiat.
Para wargi anu ku simkuring dipikahormat.
Conto Biantara Basa Sunda 5
Assalamualaikum.wr.wb
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Conto Biantara Basa Sunda 4
Assalamu’alaikum Wr.Wb
Bismillahirohmaanirrohin
Bapak kepala sekolah, bapak, ibu guru anu ku simkuring dipihormat, rerencangan anu ku simkuring dimulyakeun.
Puji sinareng syukur urang sanggahkeun ka gusti Allah nu maha suci, margi urang sadaya tiasa kempel dina ieu acara. Sholawat sinareng salam mugia dilimpahkeun ka junjungan alam kanjeng Nabi Muhammad SAW. Mudah-mudahan dugi ka para sohabatna, para tabii’n tug dugi ka urang sadayana anu nganut ka mantenna.
Bismillahirohmaanirrohin
Bapak kepala sekolah, bapak, ibu guru anu ku simkuring dipihormat, rerencangan anu ku simkuring dimulyakeun.
Puji sinareng syukur urang sanggahkeun ka gusti Allah nu maha suci, margi urang sadaya tiasa kempel dina ieu acara. Sholawat sinareng salam mugia dilimpahkeun ka junjungan alam kanjeng Nabi Muhammad SAW. Mudah-mudahan dugi ka para sohabatna, para tabii’n tug dugi ka urang sadayana anu nganut ka mantenna.
Conto Biantara Basa Sunda 3
Assalamu’alaikum warohmatullohi wabarokatuh
Alhamdulillahi robbil ‘alamin. Wassholatu wassalamu ‘ala Muhammadin. Wa’ala alihi washohbihi azma’in. Amma ba’du
Bapa-bapa, ibu-ibu anu dipihormat tur dipiajrih ku sim kuring.
Teu kakantun hadirin anu dimulyakeun ku Alloh SWT.
Alhamdulillahi robbil ‘alamin. Wassholatu wassalamu ‘ala Muhammadin. Wa’ala alihi washohbihi azma’in. Amma ba’du
Bapa-bapa, ibu-ibu anu dipihormat tur dipiajrih ku sim kuring.
Teu kakantun hadirin anu dimulyakeun ku Alloh SWT.
Conto Biantara Basa Sunda 2
Assalamualaikum wr wb
Langkung tipayun urang panjatkeun puji sinareng syukur kailahiirabbi nu mana kalayan hidayah sareng inayahna, urang sadaya tiasa kempel dina ieu tempat kalwan dina kayaan sehat walafiat.
Conto Biantara Basa Sunda 1
Assalamualaikum Wr. Wb
Wilujeng Enjing Sadayana.
Ibu Guru nu dipihormat sareng sadaya rerencangan, siswa kelas X nu dipikacinta.
UPACARA ADAT PATURAY TINEUNG KELAS XII
UPACARA ADAT PATURAY-TINEUNG SISWA KELAS XII
PROLOG
Poe ieu dina patok nu muka, dina lalampahan hirupkumbuh anu tangtu, urang miang pada-pada nangtukeun jalan sorangan,memeh langkah dina jalan kabagjaan, urang kebat, asa kamari urang nyuprihpangarti, kiwari nu ngancik naati sanubari baris kapipit kaala hasilna ngajadibukti, memeh tetep ngiles pinuh kareueus hayu urang bandungan
RUPA-RUPA LEUMPANG
(Pangdeudeul pangajaran basa Sunda)
Boyot = leumpang kendor bangun beurat awak.
Déog/péngkor =leumpang dingdet lantaran suku nu sabeulah rada pondok.
Dohot-dohot = leumpang lalaunan bari semu dodongkoan cara peta nu ngadodoho.
Égang/égol = leumpang cara budak nu anyar disunatan lantaran bisul dina palangkakan, jsté.
Gonjléng = leumpang awéwé bari ngobah-ngobahkeun awak, haying narik perhatian lalaki.
Ingkud-ingkuan/jingkrung = leumpang teu bener lantaran nyeri suku, jsté.
Jarigjeug/jumarigjeug = leumpang bari semu rék labuh (biasana jalma nu geus kurang tanaga atawa nu kakara hudang gering).
Kisi-Kisi UKK Basa Sunda Kls XI 2013
a. Sajarah wayang/Carita Wayang
b. Sajarah Pandawa jeung Kurawa
c. Déwi Setiawati, Dewi Gandari, Madrim, Kunti, Pandu, Destarata, Abiasa, Parasara jst.
d. Tokoh2 dina carita wayang budak buncir
e. Alat2 kasenian dina Kasenian wayang
LATIHAN SOAL US kelas XII 2012 kode B
Sumber soal tina materi basa Sunda kelas XI jeung XII
LATIHAN SOAL US kelas XII 2012 kode A
Sumber soal tina materi basa Sunda kelas XI jeung XII
Panata Acara (MC)2
Panata Acara (MC)
Kelas XII Sisindiran (Puisi Buhun)
Sisindiran
Sisindiran téh asalna tina kecap sindir, anu ngandung harti omongan atawa caritaan anu dibalibirkeun, henteu togmol
Sisindiran téh asalna tina kecap sindir, anu ngandung harti omongan atawa caritaan anu dibalibirkeun, henteu togmol
Kelas XI, Wayang Golek
Wayang Golék
Ti Wikipédia, énsiklopédia bébas basa Sunda
Wayang Golék téh hiji seni pintonan wayang nu mangrupa bonéka tina kai nu dipaénkeun ku dalang, nu kawentar tur populér pisan di Tatar Sunda.
Sarupaning Singlar
60. Punika Du’á Panulak Sagala Panyakit
Langganan: Entri (Atom)


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Thursday, 29 September 2011
USUM HUJAN JEUNG BENCANA - Siloka
USUM HUJAN
U ngal poé langit ngan ceudeum waé
S iga nu rék turun hujan
U rang kudu ati ati
M eureun ieu téh rék ganti musin
H awa karasana asa teu genah
U lah poho mun indit inditan mawa jas hujan
J igana mah musim teh keur pancaroba
A nu asalna usum halodo
N gagayuh kana usum hujan
MIJIH
M angsa halodo geus lekasan
I barat hiji rizki nu muragan
J adi hiji kabagjaan pikeun urang
I lang panas ngagalentarang
H arepan baseuh manjuran
BANJIR
B alukarna jalma nu sok miceun runtah sambarangan
A yeuna bakal karasa ku balaréa
N aékna cai walungan nu moal bisa dihalangan
J adi ciri rupa sifat-na manusa jaman ayeuna
I raha atuh urang rék ngarti tur taliti?
R obahna usum kalakah mawa balai
MUSIBAH
M arengan datangna rizky
U rang masing ati ati
S abab naon nu bakal karandapan
I lahi robby nu ngersakeunana
B alukar tina rasa mokahana manusa,,
A yeuna datang narajang
H iji bencana bumi nu teu tiasa dipondah deui,
SABAR
S aestuna bagja jeung cilaka anging Allah nu nangtukeun
A lam mayapada ukur kakacaan lain saeunyana
B atin nu sabenerna nu kudu ditéang jeung dieusian
A llah resep ka jelema nu sabar tur tara elat ngadu'a
R ahmat mantenNa nu bakal mawa kabagjaan dunya jeung akhérat.
BENCANA
B anjir.. banjir.. jeung bajir..
E ta kalimat geus teu anéh deui
N impa ka sakumna warga
C itarum teu walakaya
A kibat ka saeur runtah
N u mariceun sagawayah
A ntukna jadi musibah
CITARUM
C aahna dayeuh bandung
I wal ti caahna cai kabendung
T aneuh lempung gugunungan
A yeuna ukur sasakala
R obahna jaman jeung kahirupan
U kur bisa nyarita salaksa guyonan
M angkaning ieu lain heuheureuyan!
Di cutat ku : Nini Calutak di Forrum PUGER’s Pasundan


text:
Sakilas cutatan rasa katineungna urang sunda di pangumbaraan anu hoyong ngamumule budaya karuhun ulah leungit dugi ka incu-buyut Jeung impian jadi inohong dinagri luar...
Rabu, 17 Februari 2016
Bujangga Sunda Haji Hasan Mustapa
Haji Hasan Mustapa henteu ngan nulis dina basa Sunda wungkul. Anjeunna oge kungsi nulis buku pangajaran agama jeung puisi ku basa Arab, nyaeta dina mangsa keur mukim di Mekah. Cirining yen anjeunna oge mibanda pangaweruh anu jembar ngeunaan basa jeung sastra Arab. Eta buku teh diterbitkeunana di Kairo, Mesir. Munasabah upama karya-karyana geus di tarjamahkeun kana basa Walanda, sarta anyar-anyar ieu aya anu narjamahkeun kana basa Malayu tur sumebar di Malaysia.
Haji Hasan Mustapa kawilang bujangga anu produktif tur rancage. Karyana anu mangrupa dangding bae jumlahna antara 10.000-20.000 pada. Acan anu ditulis dina wangun basa lancaran leuwih ti 20 jilid. Ngan hanyakal, rereana masih keneh mangrupa naskah, can diterbitkeun jadi buku. Masih keneh bacacar disawatar tempat. Nepi ka danget ieu, buku nu minangka panglengkepna ngamuat karya-karya Haji Hasan Mustapa teh nya eta buku Haji Hasan Mustapa jeung Karya-Karyana (1989) beunang Ajip Rosidi. Ari karya Haji Hasan Mustapa anu geus diterbitkeun, diantarana bae Bab Adat-Adat Urang Priangan jeung Urang Sunda lian ti eta (1913), Buku Leutik Jadi Pertelaan Adatna Jalma-Jalma di Pasundan (1916), Bale Bandung (1924), Pamaletan (1925), Syeh Nurjaman (1933), Buku Pangapungan 1345, Buku Pangapungan 1346, Kanaga Warna, jeung Gendingan Dangding Sunda Katut Wirahma jilid A (1976).
Upama urang macaan karya-karya Haji Hasan Mustapa, asa kudu hareupan jeung jengglengan pribadi anu badag, jembar panalarna, seukeut tilikanana, tur enya-enya apal kana masalah jeung kamsarakatna sorangan. Sual basa, ceuk sasaha oge, moal aya duana. Kacida beungharna. Basa sunda teh kawas anu taluk nurut kana sagala kereteg atina. Bisa digulak-gilek, dirugal-rigel bari teu kaleungitan enas-enasna. Geus puguh ari eusina mah.
Haji Hasan Mustapa, lahir tanggal 3 juni 1852 di Cikajang, Garut. Ramana Mas Sastramanggala, Camat Kontrak di Cikajang. Sanggeus munggah haji, ngaranana diganti jadi Mas Haji Usman. Masih keneh rundayan Bupati Parakanmuncang, Tumenggung Wiratanubaya. Ari ibuna, Nyi Mas Salpah (Emeh), putra Mas Kartapraja, masih keneh rundayan Dalem Sunan Pagerjaya ti Suci, Garut.
Haji Hasan Mustapa digedekeun dilingkungan pasantren. Mimiti guguru ngaji ka Kiai Hasan Basri ti Kiarakoneng. Samulangna ti Mekah anu munggaran, diajar sorof jeung nahu ka Raden Haji Yahya, pangsiunan Panghulu Garut. Tidinya ka Tanjungsari, Sumedang pikeun guguru ka Kiai Abdul Hasan ti Sawahdadap. Terus pindah deui ka Garut, guguru ka Kiai Muhammad jeung Kiai Muhammad Ijra'i. Minangka pikeun ngantebkeun elmuna, Haji Hasan Mustapa indit ka Mekah, diantarana bae guguru ka Seh Muhammad, Seh Abdulhamid, Seh Ali Rahbani, Seh Umar Sani, Seh Musomal Apipi, Sayid Bakri, jeung Sayid Abdullah Jawawi.
Taun 1882, Haji Hasan Mustapa mulang ka Garut, diala ku R.H.Muhammad Musa, Hoofd Panghulu Garut harita. Kapapancenan kudu ngarapihkeun ulama di Garut anu pabentar paham. Haji Hasan Mustapa ngajarkeun agama di Masjid Agung Garut, sarta bisa ngarapihkeun para ulama anu pabentar paham tea. Malah saterusna mah henteu saeutik ulama anu guguru ka anjeunna.
Ti dinya, taun 1893, Haji Hasan Mustapa diangkat jadi Hoofd Panghulu di Aceh. Tapi ngan kuat dua taun, lantaran ramen pabentar paham jeung para gegeden Walanda di Aceh, ngenaan cara-cara nyanghareupan rahayat Aceh nu baruntak, pingpinan Teuku Umar. Ari Haji Hasan Mustapa boga hubungan anu raket jeung Teuku Umar. Ti aceh balik deui ka Priangan sarta diangkat jadi Hoofd Panghulu Bandung. Menta pangsiun taun 1918 sanggeus nyangking eta kalungguhan salila 23 taun.
Salian ti karya-karyana , Haji Hasan Mustapa oge dipikawanoh ku anekdot-anekdotna jeung kamahiwalanana. Minangka pangajenna kana kamampuh jeung jasana salaku sastrawan Sunda, taun 1977 anjeunna dileler piagem hadiah seni ku pamarentah. Samemehna, taun 1965, kungsi meunang piagem anu sarua ti Gubernur Jawa Barat. (Dicutat jeung diropea tina Biografi dan Karya Haji Hasan Mustapa, 1985)